|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 30.janvārī** |  **Nr. GND/2025/62** |
|  |  **(protokols Nr. 3; 56.p.)** |

**Par pašvaldības līdzfinansējumu biedrības “Lizuma attīstības biedrība” projektam “Lizuma estrādes labiekārtošana: vieta kultūrai un kopienai”**

Gulbenes novada pašvaldībā 2025.gada 22.janvārī saņemts biedrības “Lizuma attīstības biedrība”, reģ.nr. 40008040872, iesniegums (lietvedībā reģ.nr. GND/17.3/25/229-L), kurā biedrība lūdz Gulbenes novada pašvaldības domei sniegt finansiālu atbalstu biedrības izstrādātā un Lauku atbalsta dienestā atbalstītā projekta “Lizuma estrādes labiekārtošana: vieta kultūrai un kopienai” realizēšanai.

 “Lizuma attīstības biedrība” izstrādājusi un iesniegusi projektu “Lizuma estrādes labiekārtošana: vieta kultūrai un kopienai”, biedrības “SATEKA” atklātajā projektu iesniegumu pieņemšanas 2.kārtā Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences L19 “Darbību īstenošana saskaņā ar sabiedrības virzītas vietējās attīstības stratēģiju, tostarp sabiedrības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, rīcībā SLP1 “Gulbenes novada kopienu stiprināšana un sabiedrisko aktivitāšu dažādošana”.

Projekta mērķis ir veicināt un daudzveidot Lizuma kopienas kultūras un sociālo dzīvi, labiekārtojot Lizuma estrādes apkārtni. Uzstādot deju grīdu, ierīkojot apgaismojumu, iegādājoties solus un skaņu aparatūru, tas ļaus rīkot estrādē daudzveidīgus pasākumus, kas stiprinās kopienas piederības sajūtu, uzlabos dzīves kvalitāti un veicinās līdzdalību.

2024.gada 16.janvārī ar lēmumu Nr. 07.25.000293 “Lēmums par projekta iesnieguma apstiprināšanu” (pievienots biedrības iesniegumā) Lauku atbalsta dienests apstiprinājis projekta iesniegumu.

Projekta kopējās attiecināmās izmaksas ir 14965,90 EUR (četrpadsmit tūkstoši deviņi simti sešdesmit pieci *euro*, deviņdesmit centi), tajā skaitā publiskais finansējums 10476,13 EUR (desmit tūkstoši četri simti septiņdesmit seši *euro*, trīspadsmit centi), biedrībai “Lizuma attīstības biedrība” nepieciešams nodrošināt līdzfinansējumu 4489,77 EUR (četri tūkstoši četri simti astoņdesmit deviņi *euro*, septiņdesmit septiņi centi) projekta realizācijai.

Ņemot vērā iepriekš minēto, pamatojoties uz Pašvaldību likuma 4.panta pirmās daļas 5.punktu, kas nosaka, ka pašvaldībām autonomās funkcijas ir sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, 5.panta 1.daļu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, atklāti balsojot: ar 11 balsīm "Par" (Aivars Circens, Anatolijs Savickis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ**:**

1. PIEŠĶIRT biedrības “Lizuma attīstības biedrība” projekta “Lizuma estrādes labiekārtošana: vieta kultūrai un kopienai” īstenošanai **līdzfinansējumu 10 % apmērā** no attiecināmajām izmaksām jeb 1496,59 EUR (viens tūkstotis četri simti deviņdesmit seši *euro,* piecdesmit deviņi centi).
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.

Gulbenes novada pašvaldības domes priekšsēdētāja vietniece G.Švika